《丹崖》
宋代·方士繇

丹崖石气凝高秋，碧溪上引天河流。
金堂石室不可到，玉棺莓苔生古愁。
仟人昔乘紫云去，白马摇鞭在何处。
茫茫尘世那得知，幔亭空记当年事。
君不见茂林松柏已萧疎，乾鱼犹祭同亭祠。

作者简介：（1148—1199）宋兴化军莆田人，徙居崇安，字伯谟，一字伯休，号远庵。方丰之子。从朱熹游。以讲学授徒为业，尤精于《易》。有《远庵集》。